Document ID: 31997R2235

Title and Content:
ΚΑΝΟΝΙΣΜΟΣ (ΕΚ) αριθ. 2235/97 ΤΗΣ ΕΠΙΤΡΟΠΗΣ της 10ης Νοεμβρίου 1997 για την τροποποίηση του κανονισμού (ΕΚ) αριθ. 3392/93 περί λεπτομερών κανόνων εφαρμογής του κανονισμού (ΕΟΚ) αριθ. 1842/83 του Συμβουλίου για τη θέσπιση των γενικών κανόνων σχετικά με τη διάθεση ορισμένων γαλακτοκομικών προϊόντων στους μαθητές σχολικών ιδρυμάτων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργάνωσης αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 26 παράγραφος 4, Εκτιμώντας: ότι στο άρθρο 2 παράγραφος 1 πρώτο εδάφιο του κανονισμού (ΕΟΚ) αριθ. 1842/83 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1958/97 (4), προβλέπει τη χορήγηση κοινοτικής ενίσχυσης για τα προϊόντα «viili/fil» με πλήρες γάλα 7 ότι είναι αναγκαία, επομένως, η εισαγωγή των εν λόγω προϊόντων στο παράρτημα του κανονισμού (ΕΚ) αριθ. 3392/93 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2808/95 (6) 7 ότι πρέπει, επιπλέον, να τροποποιηθεί το άρθρο 4 παράγραφος 1 του εν λόγω κανονισμού, για να καθοριστεί το ποσό της κοινοτικής ενίσχυσης για τα εν λόγω προϊόντα, λαμβάνοντας υπόψη την περιεκτικότητά τους σε λιπαρές ουσίες που είναι τουλάχιστον 3 % 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 3392/93 τροποποιείται ως εξής: 1. Στο άρθρο 4 παράγραφος 1 δεύτερο εδάφιο, η πρώτη περίπτωση αντικαθίσταται από το ακόλουθο κείμενο: «- 26,73 Ecu ανά 100 χιλιόγραμμα προϊόντων της κατηγορίας Ι που περιλαμβάνονται στο παράρτημα, των οποίων η περιεκτικότητα σε λιπαρές ουσίες είναι τουλάχιστον 3,00 και μικρότερη από 3,50 %.» 2. Στο παράρτημα, το ακόλουθο κείμενο προστίθεται στην κατηγορία Ι: «δ) "Viili/fil" του οποίου η περιεκτικότητα σε λιπαρές ουσίες είναι τουλάχιστον 3,00 %.» Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Νοεμβρίου 1997.

Classification Labels:
305
304

Label Descriptions:
{"305": "Εκπαιδευτικά Ιδρύματα", "304": "ΕΚΠΑΙΔΕΥΣΗ"}

EuroVoc IDs (Original): 2460
2763
712
474
873

EuroVoc IDs (Expanded): 2460
2763
712
474
873

Dataset Source: meu

Split: train